19.12.2022
SL
Uradni list Evropske unije
C 481/5
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.10987 – BAIN CAPITAL / CAVERION) Zadeva, primerna za obravnavo po poenostavljenem postopku (Besedilo velja za EGP)
(2022/C 481/03)
1.
Komisija je 9. decembra 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednji podjetji: — Bain Capital Investors, LLC („Bain Capital“, ZDA), — Caverion Corporation („Caverion“, Finska).
Podjetje Bain Capital pridobi v smislu člena 3(1)(b) uredbe o združitvah izključni nadzor nad celotnim podjetjem Caverion.
Koncentracija se izvede z javno ponudbo.
2.
Poslovne dejavnosti zadevnih podjetij so:
— Bain Capital je družba za naložbe zasebnega kapitala, ki prek svoje skupine skladov vlaga v podjetja v številnih sektorjih, med drugim v sektorju informacijske tehnologije, zdravstva, prodaje na drobno in potrošniških izdelkov, komunikacij, finančnih storitev in industrije/proizvodnje, — Caverion je delniška družba, ustanovljena v skladu s pravom Finske.
Podjetje Caverion deluje na področju vgradnje in vzdrževanja gradbene tehnologije in industrijskih procesov, zlasti v zvezi z ogrevanjem, električno energijo, energijo, prezračevanjem, hlajenjem, avtomatizacijo stavb in tehničnimi področji za varnost stavb.
Poleg tega podjetje Caverion zagotavlja storitve vzdrževanja industrijskih proizvodnih procesov, kot so vodna energija, proizvodnja celuloze in papirja ter kemijski procesi.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
(1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.